VisitDenmark har udpeget syv destinationer til at være lokomotivet i det nationale udviklingsprojekt om at skabe helårsturisme i Danmark. Yderligere 13 destinationer er udpeget som læringsdestinationer. - Destinationerne skal skabe vækst i dansk kystferieturisme, siger formanden for VisitDenmark. Bestyrelsen har vurderet, at Bornholm, Djursland, Nordsjælland (Helsingør/Hillerød/Gribskov kommuner), Odsherred/ Nordvestsjælland, Ringkøbing Fjord, Sønderborg og Toppen af Danmark (Frederikshavn/Hjørring/Læsø kommuner) har vist særligt gode forudsætninger for at skabe oplevelser, der kan tiltrække turister hele året. Destinationerne er derfor udpeget som udviklingsdestinationer i det nationale projekt i perioden 2007/2008. - Vi begynder nu på et nyt og lovende samarbejde, der gradvist skal tiltrække turister uden for den traditionelle højsæson og give Danmark et omdømme som et land med spændende oplevelser året rundt, siger formand for VisitDenmark, Georg Sørensen. I tæt samarbejde med VisitDenmark og i dialog med Kystferieturismen er det største forretningsområde med en omsætning på 15,2 mia. kr. og 35,7 mio. overnatninger (2005). Kystferieturisme er defineret som den ferieturisme, der finder sted uden for de fire største byer i Danmark.
Nu skal der slås et nyt slag for kystferieturisme